open-index/open-wikipedia-markdown huggingface dataset:
Kopistaf ujeem ke Lalibela

**Kopistaf ujeem ke Lalibela** (&nbsp;englavon *Rock-Hewn Churches, Lalibela*&nbsp;), tir burkaf debak ke Ityopia.

Kopistaf ujeem ke Lalibela tir tano katcalapafo izvaxo ke tawava nume bak 1978 wetce arayaf debak ke tamavafa gadakiewega ke UNESCO zo bendeyer.

## Ewava va debak

File:Karta_Lalibela.PNG|Debalaf zovdom va ujeem
File:Ethiopie_Lalibela_Bet_Medhane_Alem.JPG|Bete Medhane Alem uja
File:EthiopieLalibelaBetteMaryam.JPG|Bete Maryam uja
File:Bete Gebriel-Rufael.jpg|Bete Gebriel-Rufael uja
File:Bete Abba Libanos.jpg|Bete Abba Libanos uja
File:Bete Emmanuel.jpg|Bete Amanuel uja
File:BietLehemLalibela.JPG|Bete Lehem uja
File:Biete Meskel.jpg|Bete Golgotha Mikael uja
File:Lalibela Bet Meskel (28397475172).jpg|Bete Meskel uja
File:Bet Gabriel Rufael - panoramio.jpg|Bete Gebriel-Rufael uja
File:Biete Gabriel-Rufael.jpg|Bete Gebriel-Rufael uja
File:BietMercureosLalibela.JPG|Bete Merqorewos uja
File:Bet Abba Libanos.jpg|Bete Abba Libanos uja
File:Façade de l'église d'Abba Libanos à Lalibela (Ethiopie), vue de loin.jpg|Bete Abba Libanos uja
File:Na'akuto La'ab klooster (6821642075).jpg|Nahakuto Lahab uja
File:Ethiopie-738.JPG|Koexo ke Bete Maryam uja


## Vuestexa


* (en) Milena Batistoni, *A Guide to Lalibela*, Addis Abeba, Arada Books, 2008, ISBN 9994486608.
* (en) Claire Bosc-Tiessé is Marie-Laure Derat is Laurent Bruxelles is François-Xavier Fauvelle is Yves Gleize is Romain Mensan, *The Lalibela Rock Hewn Site and its Landscape (Ethiopia): An Archaeological Analysis*, Journal of African Archaeology, vol. 12, n°2,‎ 2014, DOI 10.3213/2191-5784-10261.
* (fr) Marie-Laure Derat is Claire Bosc-Tiessé, *Dossier – Lālibalā : textes, objets, vestiges*, Annales d'Éthiopie, vol. 25,‎ 2010
* (fr) R. Sauter, *Où en est notre connaissance des églises rupestres d'Éthiopie*, Annales d'Éthiopie, vol. 5,‎ 1963, DOI 10.3406/ethio.1963.1336.
* (fr) Walter Raunig, *L'Art en Éthiopie [« Etiopia, storia, arte, cristianesimo »]*, Paris, Hazan, 2005, ISBN 2-7541-0047-4.


|style="vertical-align: top;"|

|}
Kosmas Indikopleustes

**Kosmas Indikopleustes** ( VI-eafa decemda ) ~ Ellasaf vestasik va Asia.

Kosmas Indikopleustes tiyir ellasaf kotgrupaf vestasik isu totasik bak 6-eafa decemda.

Vestara va Kerafa Bira is Araba Bira is Ityopia.
Kosztolányi Dezső

Ba 29/03/1885, koe Szabadka (&nbsp;re Subotica koe Serbia&nbsp;) widavama vagee savsafa Magyara, Kosztolányi Dezső koblir. Gadikye tir tavesik va solokseropa ise veygadikye tiyir fayik koe artowarafa ervolia bak 1848.

Bak 1901, koe *Budapest Fela* va taneafa ezla sanegar. Golde keyaksejera do tavesik va suteroteem, sol olda zo divlapur. Wetce nuyaf retik va ekul di askir.

Bak 1903, va Suteroteem kotla ke Budapest denfir ise va Magyarava aptaca isu Germanava kiblar. Koe Wien tandon vayar aze bak 1905 ko Magyara dimlapir. Voxe lodame vayaratenuker, pune va felaklepa bokar, taneon koe yona winkafela az mali 1906 koe Budapesti Napló. *Négy fal kőzőtt* (&nbsp;Wale balemoya rebava&nbsp;) taneaf berpotamlarma bak 1907 zo sanegar.

Bak 1908, vanpir tan nelkaf sutelasik va *Nyugat* (&nbsp;Lenteka&nbsp;) ganon reduyuna targafa virda.

Mali 1908, sanegara va *A szegény kisgyermek panaszai* (&nbsp;Arubareem ke sutaf jamik&nbsp;) ezlalarma askir da Kosztolányi Dezső tir grupeyen is eresklaf ezlopik isu berpotik, vanpison tan lotcumpaf kaatoesik va warzaserna. Miltandon do Harmos Llona wenyusikya kurer. Arti tanda Adam nazbeikye di koblir.

Bak 1918 va sanerotifa artowara is milon toza ke Dota seramon kiavar. Moi lubera ke Dota bak 1919, va warzafa vertuma volabrotcion kozanir.

Bak 1921, koe *Pesti Hirlap* (&nbsp;*Budapest Vielfela*&nbsp;) nuyotafa fela dokobar, lize kali awalkera va yona ugalda iku suterotam iku munesteks iku teliz di sanegar.

Wali 1922 is 1926 balemoy berpot zo sanegad : *A véres kőltő* (&nbsp;Nero, forteykiraf ezlopik&nbsp;) (&nbsp;abduekrent gan Thomas Mann&nbsp;) az *Pacsirta* (&nbsp;Wulpa&nbsp;) az *Aranysárkány* (&nbsp;Lorda&nbsp;) az *Édes Anna* (&nbsp;Zijnafa Anna&nbsp;), va inafa sposuca vanlatras kir koe jontika patecta remsuteyen. Gan miv in wetce tel inaf logijaf berpot *Pacsirta* zo krupter. Mecuuwes kobasik, va yona vedeyafa fela loote dokobar ise va yon divef ezlopikap isu berpotik kalmagyaravar aze bak 1930 vanpir taneagadesik va magyaraf Pen Club.

Bak 1931, ko München in va Thomas Mann grupen mali 1910 worar.

Bak 1932, va Poradro Diema Franca pu in ziluker. Golde xuvara ke viderevikeem, va magyaraf Pen Club griflir.

1933 tir milugalon tanda viele in va *Esti Kornél* (&nbsp;Dubieranizdef Remsutesik&nbsp;) tel lokotgrupaf berpotamlarm sanegar, voxen viele kax yon taneaf votcekvetaprist tozuwed. Nekev tcobara bak 1934 is yona olyaropera rotok vanlaumar.

Bak 1935 in va Mária Radákovich, koswasik va yona ironokafa ezla, rungruper. Voxe kaikimon, ba 02/11/1936 koe Budapest awalker.

Kosztolányi tir storkik ke magyaraf suteroteem. Kan ringaf martig va blikulaceem lidam wupeeem ke tumeayara pimtar.

|style="vertical-align: top;"|

|}
Kotarn ke Nero (trutca ke Thomas Cole)

**Kotarn ke Nero** ~ *Arch of Nero* (EN)

**Kotarn ke Nero** (&nbsp;englavon *Arch of Nero*&nbsp;) tir trutca, i puntalingeks keve stama skuyun gan Thomas Cole amerikaf lingesik bak 1846.

Bata trutca koe Newark Museum koe Newark (Tanarasokeem) re (&nbsp;2018&nbsp;) tigir.

## Dere rupec

## Stragela


* Tcilafa aneyara


|style="vertical-align: top;"|

|}
Kotarn ke Octavius koe Roma (trutca ke Bierstadt)

**Kotarn ke Octavius koe Roma** ~ *Portico of Octavia, Rome* (EN)

**Kotarn ke Octavius koe Roma** (&nbsp;englavon *Portico of Octavia, Rome*&nbsp;) tir trutca lumkirafa gu 70.2 × 94.9 cm-, i puntalingeks keve stama skuyun gan Albert Bierstadt amerikaf lingesik bak 1858.

Bata trutca koe *M. H. de Young Memorial Museum* tcilaxe ke San Francisco koe Tanarasokeem re (&nbsp;2018&nbsp;) tigir.

## Dere rupec

## Stragela

|style="vertical-align: top;"|

|}
Kotava

**Kotava** tir pelafa vegedunafa walvedeyava, reduyuna gan **Staren Fetcey** bak 1978.

## Izva
Redura va Kotava va underapa daner, i va undera sopuna mali 1975 gan Staren Fetcey zegapayas va rieta icde gwafa walvedeyafa golerava mu amidaf saneeem ke Tawava. In va gedrafa yovara batdume jupayana isu azed jontikedje vayayar nume di zolteyer da maltcinera deana gan ava dum Esperantoava ok Idoava en tir axoda. Fetcey va sinafa taltekafa staava kerektayar, tulon indon gu ravlemeem, nume va kotrafa is tanuskafa ava envayar.

Kotava bak 1978 winugon nazbalayar aze va toloya fabdurapa bak 1988 az 1993 levgayar. Banvielu, ava zo gubograr, moe ravlemafa pata vas loon 20 000 omavafa zaeya. Towara gan avafa neda (&nbsp;Avaneda&nbsp;) zo stujed.

## Mamopa is abava

|-

|-

|-

## Suteroteem

### Virda is belaf sanegaks
* Kotavusa Virda

## Dere rupel

## Divafa gluyaxa
* Kotapedia
* Pulviropa ke Kotava
* Wikikrenteem

## Vuestexeem



 : rossiava teliz
Koridxa koe Trouville (trutca ke Caillebotte)

**Koridxa koe Trouville** ~ *Chaumière à Trouville* (FR)

**Koridxa koe Trouville** (&nbsp;francavon *Chaumière à Trouville*&nbsp;) tir trutca , i puntalingeks keve stama skuyun gan Gustave Caillebotte francaf lingesik bak 1882.

Tigixo ke bata trutca re (&nbsp;2018&nbsp;) tir megrupeno.

### Watsa va ''Trouville''
Watsa va *Trouville* va Gustave Caillebotte remi trelafa klepa koswavayar. Ine va konaka trutca oku siatos lingeyer. Tulon grupet :


File:Gustave Caillebotte, 1882 - Chaumière à Trouville.jpg|Koridxa koe Trouville
File:Gustave Caillebotte - Une villa à Trouville.jpg|Garia koe Trouville (1)
File:Gustave Caillebotte - Un jardin à Trouville.jpg|Matela koe Trouville (1)
File:Jardin à Trouville - Gustave Caillebotte - Wallraf-Richartz-Museum & Fondation Corboud (without frame)-6022.jpg|Matela koe Trouville (2)
File:Gustave_Caillebotte_-_Allée_de_la_Villa_des_Fleurs_à_Trouville.jpg|Lanivawa ke Fleurs garia koe Trouville
File:G._Caillebotte_-_Villas_à_Trouville.jpg|Garia koe Trouville (2)
File:Gustave_Caillebotte_Pommiers.jpg|Pruva poke bira, Trouville
File:Gustave Caillebotte - Villas à Villers-sur-Mer.jpg|Garia koe Villers-sur-Mer


## Dere rupec

## Stragela

## Vuestexa

|style="vertical-align: top;"|

|}
Korkodon (kuksa)

** Korkodon ** (&nbsp;rossiavon *Коркодон*&nbsp;) tir rossiafa kuksa koe Sibiria, ronefa kovoa ke Kolima bost.

Inafe abrotce tir vas 476 km- isen kuksaxo tir vas 42 800 km². Klita koe Kolima jaka tigir.

## Dere rupel
Kotawara koe Ornans (trutca ke Courbet)

**Kotawara koe Ornans** ~ *Un enterrement à Ornans* (FR)

**Kotawara koe Ornans** (&nbsp;francavon *Un enterrement à Ornans*&nbsp;) tir trutcapa lumkirafa gu 315 × 668 cm-, i puntalingeks keve stama skuyun gan Gustave Courbet francaf lingesik bak 1849-1850.

Bata trutca koe Orsay tcilaxe koe Paris koe Franca re (&nbsp;2018&nbsp;) tigir.

### Watsa va ''Ornans''
Remi klepa, Gustave Courbet va konaka trutca ok konak siatos ke mila trutca watson gu Ornans lingeyer. Lana tid grupepena.

## Dere rupec

## Stragela

|style="vertical-align: top;"|

|}
Kotawara va Lucia tumtikya (trutca ke Caravaggio)

**Kotawara va Lucia tumtikya** ~ *Seppellimento di Santa Lucia* (IT)

**Kotawara va Lucia tumtikya** (&nbsp;italiavon *Seppellimento di Santa Lucia*&nbsp;) tir trutca lumkirafa gu 408 x 300 cm-, i puntalingeks keve stama skuyun gan Michelangelo Merisi da Caravaggio italiaf lingesik bak 1608.

Bata trutca koe Santa Lucia alla Badia uja koe Siracusa koe Italia re (&nbsp;2018&nbsp;) tigir.

### ''Rekola ke Malta is Sicilia''
Grabomeem ke Caravaggio kare widava ok jafasik zo gipular. Kare widava lize tigiyir ise rokobayar, lingeropa ke Caravaggio va lana tanuca nediyir. Klepa ke Caravaggio tiyir tcilafa numen batdume mana pulara wan tir ebockafa.


File:CaravaggioJeromeValletta.jpg|Sutese Girolamo tumtikye (2)
File:Alof Louvre.jpg|Delt va Alof de Wignacourt
File:Michelangelo Caravaggio 021.jpg|Bastakara va Giovanni Battista tumtikye
File:Sleeping Cupid-Caravaggio (1608).jpg|Kenibeso Cupido
File:Antonio Martelli, Cavaliere di Malta - Caravaggio.JPG|Delt va Antonio Martelli
File:Michelangelo Caravaggio 010.jpg|Kotawara va Lucia tumtikya
File:Caravaggio - The Annunciation.JPG|Daktera
File:Michelangelo Caravaggio 006.jpg|Dimblira ke Lazzaro
File:Michelangelo Caravaggio 004.jpg|Sontera ke namulosusik

## Dere rupec

## Stragela

|style="vertical-align: top;"|

|}
Koteivoira

**Koteivoira** tir patecta ke Taltefa Afrika kene Guinea pargalu ke Atlantika welfa.

Vegungafa patecta tid Liberia is Guinea is Malia is Burkina is Gana.

## Sanelia
:→ Wafra dem widavapa ke patecta.

## Araya
:→ Tamavafa gadakiewega ke UNESCO

## Vuestexa
Kotuy (kuksa)

**Kotuy** (&nbsp;rossiavon *Котуй*&nbsp;) tir rossiafa kuksa koe Sibiria, koe Krasnoyarsk winka, ronefa kovoa ke Xatanga bost.
Kotuy kuksa tir dalafa gama ke Xatanga bost, do Xeta kuksa wetce tela dilafa. Koe Putorana meftaxo koblir. Inaf salt gu jontika rawista zo ciaer.

Inafe abrotce tir vas 1 409 km- isen kuksaxo tir vas 176 000 km².

## Kovoa

* Ke ronefa domega : Delotci (&nbsp;*Делочи*&nbsp;), Lyuksina (&nbsp;*Люксина*&nbsp;), Xakoma (&nbsp;*Хакома*&nbsp;), Godon (&nbsp;*Годон*&nbsp;), Moyero (&nbsp;*Мойеро*&nbsp;), Kotuykan (&nbsp;*Котуйкан*&nbsp;), Voyevolixan (&nbsp;*Воеволихан*&nbsp;), Eriyecka (&nbsp;*Эриечка*&nbsp;)

* Ke taltefa domega : Dagalin (&nbsp;*Дагалдын*&nbsp;), Moloro (&nbsp;*Молоро*&nbsp;), Tcomba (&nbsp;*Чомба*&nbsp;), Tcangada (&nbsp;*Чангада*&nbsp;), Krestyax (&nbsp;*Крестях*&nbsp;), Sabida (&nbsp;*Сабыда*&nbsp;)

## Afigasuteks

File:Река_Котуй.jpg|Wiks va Kotuy kuksa
File:Kotuy_river_cliffs.JPG|Kiria kene Kotuy kuksa
File:Kotuy_river.JPG|Rawista bide Kotuy kuksa

## Dere rupel
Kotuykan (kuksa)

**Kotuykan** (&nbsp;rossiavon *Котуйкан*&nbsp;) tir rossiafa kuksa koe Sibiria, koe Krasnoyarsk winka, ronefa volveyafa kovoa ke Xatanga bost.
Kotuykan kuksa tir kovoa ke Kotuy (kuksa).

Inafe abrotce tir vas 447 km- isen kuksaxo tir vas 24 300 km².

## Dere rupel
Kouvola

**Kouvola** tir dota isu widava vagerone Suomia, widot ke Kymenlaakso Gola ke Geefa Suomia Winka.

## Izva
Kouvola dota bak 1922 winugon zo zabduyur voxen wida mali Mialukugal banlize kruldeyer.

Mali 2009, warzafa Kouvola dota vas tevoya savsafa dota ruldar : Kouvola is Kuusankoski is Elimäki is Anjalankoski is Valkeala is Jaala.

## Sanelia
Varafa sanelia ke Kouvola dota tir vas 88396 irubasik otulayan bak 2012, koe widotafa widava is arak koe konaka tawadayafa wida isu monaxo. For tir vas 34.53 ir-/km².

Avura ke dotafa sanelia loote tir Suomiava.

## Tawavopa
Varaf welmot ke Kouvola tir vas 2885.32 km² :
* Siday : 2560.06 km²
* Lavada : 325.26 km²

### Ewavak

File: Kouvolan keskuskirkko.jpg|
File: Kaslink tehdas ilmakuva.jpg |
File: Kuusankoski paper mill 1987.jpg |
File: Valkealan nuorisoseurantalo.jpg |
File: Inkeroisten Tehtaankirkko.jpg |
File: Repovesi 2.JPG |
File: Verla stone age rock painting in Valkeala Finland.jpg |


## Dere rupec

|style="vertical-align: top;"|
Koxawanikya (suterot)

**Koxawanikya** tir tan toloy zolonaf berpot ke María Luisa Bombal, sanegayan bak 1938.

Askisikya ke *Koxawanikya* su awalker viele rupa tozuwer ; voxen bak miel edje ware tir koxawayana vamoe ilava, inaf iteem fenkuwer numen, teka artan vofad, pune ina va coba pokeon dilizesa wir. Wira va kot korik woras va setikeks ke inaf darekeugal kimbar milinde sinafa wira va awalkikya askir. Acum male inyon setikeks is telyon ke pokeik, va taneafe kempanikye bak sardugal, is va gadikye, is va nazbeikeem, is va berya... rupa va int layer vieli askisikya ixam levgayasa va *awalkera ke blisik* pune va toleaf awalk jugemer : i va *awalk ke awalkik*. Batcoba tir spuesisa rupa, dem brugey is volacagina jugemera edje tuwidlasa vula me gracawed.

Bata rupa gu *Izva ke María Griselda* arnazbeya ke *Koxawanikya* negana gan bana ina zo tuvarayar : brazanikya nope cugunaykafa listuca ko sumef geekaf pilkot gan kurenik mejeteson zo stanjur. Koe kotbata rupa, cugunaykaf delt va koredikya jontikviele lyumasa wal klokura is geltrura tudenad. To ayikya loviele mevangrupena tid dem koefa blira kulafa ise va koncoba meropimtana onkad, i va koncoba presafa dace kaikfisa va dalintafa jiluca ; i to ayikya va nuyuca is ayikyafa gropa lakevrojud neke gan kotcoba anameon tigisa zo ripindad.

## Dere rupel
* **[[María Luisa Bombal]]** : Tcileaf espanavaf suterotik (&nbsp;1910-1980&nbsp;)
* (es) Krent ke berpot, *La amortajada dene Memoria Chilena internetxo*
|style="vertical-align: top;"|

|}
Koyara ke Blira - Guazugal (trutca ke Thomas Cole)

**Koyara ke Blira - Guazugal** ~ *The Voyage of Life: Old Age* (EN)

**Koyara ke Blira - Guazugal** (&nbsp;englavon *The Voyage of Life: Old Age*&nbsp;) tir trutcapa lumkirafa gu 133.4&nbsp;×&nbsp;196.2&nbsp;cm-, i puntalingeks keve stama skuyun gan Thomas Cole amerikaf lingesik bak 1842.

Bata trutca koe National Gallery of Art koe Washington (Tanarasokeem) re (&nbsp;2018&nbsp;) tigir.

### Koyara ke blira (&nbsp;enk&nbsp;)
Bata trutca tir ke enk dem balemoya trutca purdafa gu koyara ke blira, turestana gan pulukevafa envara.

File:Thomas_Cole_-_The_Voyage_of_Life_Childhood,_1842_(National_Gallery_of_Art).jpg|Rumeugal
File:Thomas Cole - The Voyage of Life Youth, 1842 (National Gallery of Art).jpg|Jotugal
File:Thomas Cole - The Voyage of Life Manhood, 1842 (National Gallery of Art).jpg|Milgugal
File:Thomas Cole - The Voyage of Life Old Age, 1842 (National Gallery of Art).jpg|Guazugal


### Drunara
Moni awalkera, kuksa loon tuaulawer voxen rujod kobedewed isen pumkik va keltkelda pu guazik nubazer. Bata purda ton balemoya patectoyafa nakila
va folvafi bali ke ayik sedme kristevafa alka tcazedar. Titetamavafa blira sometir ta kaluca.

## Dere rupec

## Stragela


* Tcilafa vuestexa


|style="vertical-align: top;"|

|}
Koutammakou

**Koutammakou** (&nbsp;francavon *Koutammakou, le pays des Batammariba*&nbsp;), tir burkaf debak ke Togoa.

Koutammakou tir tano katcalapafo izvaxo ke tawava nume bak 2004 wetce arayaf debak ke tamavafa gadakiewega ke UNESCO zo bendeyer.

## Ewava va debak

File:Togo Taberma house 07.jpg
File:Togo Taberma house 08.jpg
File:Togo Taberma house 06.jpg
File:Togo Taberma house 05.jpg


## Vuestexa


* (fr) Philippe is Marie Huet, *Koutammakou : portraits en pays somba, Nord Bénin*, Hesse, Saint-Claude-de-Diray, 2012, 155 p., ISBN 978-2-35706-021-0
* (en) Suzanne Preston-Blier, *The Anatomy of Architecture – Ontology and metaphor in Batammaliba architectural expression*, Cambridge University Press, Cambridge, 1987, 314 p., ISBN 0-226-05861-1
* (fr) Dominique Sewane, *Le souffle du mort : la tragédie de la mort chez les Batãmmariba du Togo, Bénin*, Plon, 2007, 849 p., ISBN 978-2-266-17579-1
* (fr) Dominique Sewane, *Les Batãmmariba, le peuple voyant : carnets d’une ethnologue*, éditions de La Martinière, Paris, 192 p., ISBN 2-7324-3209-1
* (fr) Dominique Sewane, Bantéé N’Koué, Bakoukalébé Kpakou, *Koutammakou - Lieux sacrés*, éditions Hesse, 2018, ISBN 978-2-35706-041-8
* (fr) Jean Pierre Vallat (dir.), *Le Togo : lieux de mémoire et sites de conscience*, L’Harmattan, Paris, 2013, 204 p., ISBN 978-2-336-29117-8


|style="vertical-align: top;"|

|}
Koulamoutou

**Koulamoutou** tir widava vageiste Gabona. To ristus widot ke Ogooué-Lolo winka tir.

Lerdeafa widava ke patecta emon gu sanelia vas 25 651 irubasik ba otulara ke 2013 (&nbsp;nek 11 773 ba 1993&nbsp;).

Widava kene kokuksaxo ke Lola kuksa isu Bouenguidi. Mbougou narda is Du Chaillu meftaxo pokeon tigid. 

Widava va severoxomo ( KOU, AITA beksa ) arte 7 km- dadir.
Kramta (trutca ke Caillebotte)

**Kramta** ~ *Les orangers* (FR)

**Kramta** (&nbsp;francavon *Les orangers*&nbsp;) tir trutca  lumkirafa gu 155 × 117 cm-, i puntalingeks keve stama skuyun gan Gustave Caillebotte francaf lingesik bak 1878.

Bata trutca koe Museum of Fine Arts koe Houston koe Tanarasokeem re (&nbsp;2018&nbsp;) tigir.

### Watsa va ''aal''
Watsa va *aal* va Gustave Caillebotte remi trelafa klepa koswayar. Ine va konaka trutca oku siatos lingeyer. Tulon grupet :


File:Gustave Caillebotte - The Orange Trees - Google Art Project.jpg|Kramta
File:Brooklyn Museum - Apple Tree in Bloom (Pommier en fleurs) - Gustave Caillebotte.jpg|Imwesa pruva
File:Gustave Caillebotte - Verger, arbres en fleurs, Petit Gennevilliers.jpg|Imwes iltaal, Petit Gennevilliers


## Dere rupec

## Stragela

## Vuestexa

|style="vertical-align: top;"|

|}
Krant (trutca ke Courbet)

**Krant** ~ *La Vallée* (FR)

**Krant** (&nbsp;francavon *La Vallée*&nbsp;) tir trutca lumkirafa gu 65.4 × 81.3 cm-, i puntalingeks keve stama skuyun gan Gustave Courbet francaf lingesik bak 1857.

Bata trutca koe Yambatcilaxe koe Philadelphia koe Tanarasokeem re (&nbsp;2018&nbsp;) tigir.

### Watsa va ''patectoy''
Remi klepa, Gustave Courbet va konaka trutca ok konak siatos ke mila trutca watson gu patectoy lingeyer. Lana tid grupepena.

## Dere rupec

## Stragela

|style="vertical-align: top;"|

|}
Krasnoyarsk

**Krasnoyarsk** (rossiavon *Красноярск*) tir widava ke Sibiria ke Rossia is widot ke Krasnoyarsk winka.

Inafa sanelia tiyir vas 1 066 934 irubasik bak 2016. 

## Debala
Krasnoyarsk kenvoke Yenisey bost rone Moskva arte 3355 km- is  talte Irkutsk arte 850 km- tigir.

## Tawavopa
 

## Izva
Widava bak 1628 winugon zo zabduyur.

## Dere rupec

|style="vertical-align: top;"|
Krepay (Gelochelidon)

**Krepay (Gelochelidon)** tir tani oxi ke *Laridae* yasa vey *Charadriiformes* veem. Gan Brehm bak 1830 taneon zo pimtayar.

## Vexala dem katceem
Sedme vuestesa pulara ke Walvedeyafa Zveriopafa Aba (&nbsp;2.2 siatos, 2009&nbsp;), bati oxi tir tankatcafi :

## Pulasa vuestexa is xantaza

* (en) vuest- : Walvedeyafa Zveriopafa Aba : *Gelochelidon* is *Charadriiformes*
* (en) vuest- : Alan P. Peterson : *Gelochelidon* is *Charadriiformes*
* (en) vuest- : UICN : *Gelochelidon* (Brehm, CL, 1830)
* (en) vuest- : Fauna Europaea : *Gelochelidon*
* (en) vuest- : Animal Diversity Web : *Gelochelidon*
* (en) vuest- : Catalogue of Life : *Gelochelidon*
* (en) vuest- : NCBI : *Gelochelidon*
* (fr+en) vuest- : CITES : *Gelochelidon*
Krepayot (Burhinidae)

**Krepayot (Burhinidae)** tir tana yasa ke *Charadriiformes* veem. Gan Mathews bak 1912 taneon zo pimtayar.

## Vexala dem oxieem
Sedme vuestesa pulara ke Walvedeyafa Zveriopafa Aba (&nbsp;2.2 siatos, 2009&nbsp;), 2 oxi zo vertokad :

|-
| 1
| Krepayot (Burhinus)
| *Burhinus* (Illiger, 1811)
| 
Burhinus_oedicnemus.jpg

|

|-
| 2
| Krepayot (Esacus)
| *Esacus* (Lesson, 1831)
| 
Beach_Thick-knee_Inskip_Pt1.JPG

|

|}

## Pulasa vuestexa is xantaza

* (en) vuest- : Walvedeyafa Zveriopafa Aba : *Burhinidae* is *Charadriiformes*
* (en) vuest- : Alan P. Peterson : *Burhinidae* is *Charadriiformes*
* (en) vuest- : Fauna Europaea : *Burhinidae*
* (en) vuest- : Animal Diversity Web : *Burhinidae*
* (en) vuest- : Catalogue of Life : *Burhinidae*
* (en) vuest- : NCBI : *Burhinidae*
* (fr+en) vuest- : CITES : *Burhinidae*
Krimta poke Lübeck (trutca ke Munch)

**Krimta poke Lübeck** ~ *Kysten ved Lübeck* (NO)

**Krimta poke Lübeck** (&nbsp;norgavon *Kysten ved Lübeck*&nbsp;) tir trutca, i puntalingeks keve stama skuyun gan Edvard Munch norgaf lingesik bak 1907.

Bata trutca koe Vedeyafe yambatcilaxe koe Praha koe Ceska re (&nbsp;2018&nbsp;) tigir.

## Dere rupec

## Stragela

|style="vertical-align: top;"|

|}
Krimtafa nakila (trutca ke Church)

**Krimtafa nakila** ~ *Coast Scene* (EN)

**Krimtafa nakila** (&nbsp;englavon *Coast Scene*&nbsp;) tir trutca lumkirafa gu 76.2 × 50.8 cm-, i puntalingeks keve stama skuyun gan Frederic Edwin Church amerikaf lingesik bak 1852.

Bata trutca koe korikaf dotay koe Tanarasokeem re (&nbsp;2018&nbsp;) tigir.

## Dere rupec

## Stragela

|style="vertical-align: top;"|

|}
Krist Jesus ke tumtikeem ke ironokaf vieleem

Uja ke **Krist Jesus ke tumtikeem ke ironokaf vieleem**, okon mormoneva, tir dimjoarafa kristevafa uja kobliyisa bak 1830 koe New York Galdolk, koe Tanarasokeem, is dem aveg tigis koe Salt Lake City koe Utah.
Krist keve briva (trutca ke Caravaggio)

**Krist keve briva** ~ *Cristo alla colonna* (IT)

**Krist keve briva** (&nbsp;italiavon *Cristo alla colonna*&nbsp;) tir trutca lumkirafa gu 134.5 × 175.5 cm-, i puntalingeks keve stama skuyun gan Michelangelo Merisi da Caravaggio italiaf lingesik bak 1606-1607.

Bata trutca koe Yambatcilaxe koe Rouen koe Franca re (&nbsp;2018&nbsp;) tigir.

### ''Taneafa rekola koe Napoli''
Grabomeem ke Caravaggio kare widava ok jafasik zo gipular. Kare widava lize tigiyir ise rokobayar, lingeropa ke Caravaggio va lana tanuca nediyir. Klepa ke Caravaggio tiyir tcilafa numen batdume mana pulara wan tir ebockafa


File:CaravaggioFrancisContemplation.jpg|Blikese Francesco tumtikye (2)
File:Mary magdalene caravaggio.jpg|Wendesa Maria Maddalena
File:Supper at Emmaus-Caravaggio (1606).jpg|Estura koe Emmaus (2)
File:Michelangelo Caravaggio 029.jpg|Peroy segayes grabom
File:Christ at the Column-Caravaggio (c. 1607).jpg|Krist keve briva
File:Caravaggio Crucifixion santandrew.jpg|Gamdaytara va Andrea tumtikye
File:CaravaggioDavidGoliathVienna.jpg|Davide dem taka ke Golia (1)
File:Michelangelo Caravaggio 066.jpg|Ketyanya ke praka
File:CaravaggioFlagellation.jpg|Custara va Krist


## Dere rupec

## Stragela

|style="vertical-align: top;"|

|}
Krist koe mona ke Marta is Maria (trutca ke Vermeer)

**Krist koe mona ke Marta is Maria** ~ *Christus in het huis van Martha en Maria* (NL)

**Krist koe mona ke Marta is Maria** (&nbsp;nederlandavon *Christus in het huis van Martha en Maria*&nbsp;) tir trutca lumkirafa gu 160 × 142&nbsp;cm-, i sugdakiraf puntalingeks keve stama skuyun gan Johannes Vermeer nederlandaf lingesik moni 1654-1656.

Bata trutca koe *Scottish National Gallery* tcilaxe koe Edinburgh (&nbsp;Britana&nbsp;) re (&nbsp;2018&nbsp;) tigir.

## Dere rupec

## Stragela

|style="vertical-align: top;"|

|}
Krist moe Kruba mefta (trutca ke Caravaggio)

**Krist moe Kruba mefta** ~ *Cristo sul monte degli Ulivi* (IT)

**Krist moe Kruba mefta** (&nbsp;italiavon *Cristo sul monte degli Ulivi*&nbsp;) tir trutca lumkirafa gu 154 × 222 cm-, i puntalingeks keve stama skuyun gan Michelangelo Merisi da Caravaggio italiaf lingesik bak wali 1604 is 1606.

Bata trutca koe Bode-Museum tcilaxe koe Berlin koe Germana re (&nbsp;2018&nbsp;) tigir.

### ''Rekola ke Roma''
Grabomeem ke Caravaggio kare widava ok jafasik zo gipular. Kare widava lize tigiyir ise rokobayar, lingeropa ke Caravaggio va lana tanuca nediyir. Klepa ke Caravaggio tiyir tcilafa numen batdume mana pulara wan tir ebockafa.


File:Michelangelo Caravaggio 040.jpg|Kubla ke Matteo tumtikye
File:The Martyrdom of Saint Matthew-Caravaggio (c. 1599-1600).jpg|Awalkodayura ke Matteo tumtikye
File:Michelangelo Caravaggio 035.jpg|Koblira do Lorenzo tumtikye isu Francesco
File:The Conversion of Saint Paul-Caravaggio (c. 1600-1).jpg|Deweldura ke Paolo tumtikye (1)
File:Caravaggio-Crucifixion of Peter.jpg|Gamdaytara va Pietro tumtikye
File:Caravaggio-The Conversion on the Way to Damascus.jpg|Deweldura ke Paolo tumtikye (2)
File:The Incredulity of Saint Thomas by Caravaggio.jpg|Volopelkafe Tommaso tumtikye
File:The Inspiration of Saint Matthew by Caravaggio.jpg|Matteo tumtikye is pumkik (1)
File:Caravaggio.emmaus.750pix.jpg|Estura koe Emmaus (1)
File:Caravaggio (Michelangelo Merisi) (1571 - 1610) - The Evangelist Matthew - 365 - Gemäldegalerie.jpg|Matteo tumtikye is pumkik (2)
File:Michelangelo Merisi da Caravaggio, Saint John the Baptist (Youth with a Ram) (c. 1602, Yorck Project).jpg|Giovanni Battista tumtikye (2)
File:Caravaggio - Taking of Christ - Odessa.jpg|Sopera va Krist
File:Caravaggio - Cupid as Victor - Google Art Project.jpg|Amor vincit omnia
File:CaravaggioCrowning01.jpg|Torestasonara (1)
File:Caravaggio Sacrificio d'Isacco Princeton.jpg|Wetara va  Isacco (2)
File:Michelangelo Caravaggio 052.jpg|Daykara va Krist
File:Michelangelo Merisi, called Caravaggio - Saint John the Baptist in the Wilderness - Google Art Project.jpg|Giovanni Battista tumtikye (4)
File:Michelangelo Caravaggio 069.jpg|Awalkera ke Ketyanya
File:|Kranavesa Maddalena
File:Caravaggio Baptist Galleria Nazionale d'Arte Antica, Rome.jpg|Giovanni Battista tumtikye (5)
File:Saint Francis in Prayer-Caravaggio (c.1606).jpg|Blikese Francesco tumtikye (1)
File:CaravaggioEcceHomo.jpg|Ecce Homo
File:Caravaggio - Saint Jerome - Montserrat.jpg|Blikese Girolamo tumtikye
File:Saint Jerome Writing-Caravaggio (1605-6).jpg|Sutese Girolamo tumtikye (1)
File:Madonna and Child with St. Anne-Caravaggio (c. 1605-6).jpg|Ketyanya do Pintye is Anna tumtikya
File:Madonna di Loreto-Caravaggio (c.1604-6).jpg|Ketyanya ke befoltikeem
File:Michelangelo Merisi da Caravaggio - Christ in the Garden - WGA04153.jpg|Krist moe Kruba mefta
File:Pope Paul V.jpg|Delt va Paolo V papik
File:Michelangelo Caravaggio 072.jpg|Torestasonara (2)


## Dere rupec

## Stragela

|style="vertical-align: top;"|

|}
Kristeva

**Kristeva** tir "Abraxam" alka rigavana gu tavera ke Yesus Nazorayos isu ilka isu blira, ton remtrakura male "Warzafa Bafela" alkaneva.
Kristnazbalaviel koe tresexe (trutca ke Munch)

**Kristnazbalaviel koe tresexe** ~ *Julaften i bordell* (NO)

**Kristnazbalaviel koe tresexe** (&nbsp;norgavon *Julaften i bordell*&nbsp;) tir trutca, i puntalingeks keve stama skuyun gan Edvard Munch norgaf lingesik bak 1903-04.

Bata trutca koe Munch tcila koe Oslo koe Norga re (&nbsp;2018&nbsp;) tigir.

### Watsa va ''tresexe''
Remi klepapa, Edvard Munch va konaka trutca ok konak siatos ke mila trutca watson gu tresexe lingeyer. Lana tid grupepena.


Edvard Munch - Brothel Scene.jpg|Tresexefa nakila (1)
Edvard Munch - Brothel Scene (1).jpg|Nakila koe tresexe
Edvard Munch - Christmas in the Brothel.jpg|Kristnazbalaviel koe tresexe
Edvard Munch - Brothel Scene. Zum sussen Madel.jpg|Tresexefa nakila (2)


## Dere rupec

## Stragela

|style="vertical-align: top;"|

|}
Krimtafa rodega ke Alaska (trutca ke Bierstadt)

**Krimtafa rodega ke Alaska** ~ *Alaskan Coast Range* (EN)

**Krimtafa rodega ke Alaska** (&nbsp;englavon *Alaskan Coast Range*&nbsp;) tir trutcama lumkirafa gu 35.2 × 49.2 cm-, i puntalingeks keve eluxa keve inta skuyun gan Albert Bierstadt amerikaf lingesik bak 1889.

Bata trutca koe *Smithsonian American Art Museum* tcilaxe ke Washington koe Tanarasokeem re (&nbsp;2018&nbsp;) tigir.

## Dere rupec

## Stragela

|style="vertical-align: top;"|

|}
Krimtafa nakila ke Kariba (trutca ke Bierstadt)

**Krimtafa nakila ke Kariba** ~ *West Indies Coast Scene* (EN)

**Krimtafa nakila ke Kariba** (&nbsp;englavon *West Indies Coast Scene*&nbsp;) tir trutca lumkirafa gu 34.3 × 47 cm-, i puntalingeks keve eluxa keve liway skuyun gan Albert Bierstadt amerikaf lingesik moni 1880.

Bata trutca koe *Hirshhorn Museum and Sculpture Garden* tcilaxe ke Washington koe Tanarasokeem re (&nbsp;2018&nbsp;) tigir.

## Dere rupec

## Stragela

|style="vertical-align: top;"|

|}
Kristos kumzilis (trutca ke Ingres)

**Kristos kumzilis** ~ *Le Christ bénissant* (FR)

**Kristos kumzilis** (&nbsp;francavon *Le Christ bénissant*&nbsp;) tir trutca lumkirafa gu 80 × 66 cm-, i puntalingeks keve eluxa keve stama skuyun gan Jean-Auguste-Dominique Ingres francaf lingesik bak 1834. Koe Museu de Arte ke São Paulo koe Brasila re tigir.

## Dere rupec

## Stragela

* Daniel Ternois is Ettore Camesasca, *Tout l'oeuvre peint de Ingres*, Paris, Flammarion, 1984 (ISBN 2-08-010240-0)
* Gary Tinterow is Philip Conisbee, *Portraits by Ingres : image of an epoch*, Metropolitan Museum of Art, 1999 (ISBN 0870998900, OCLC 40135348


|style="vertical-align: top;"|

|}
Ksera ke Boulanger jadiwik (yunkexa)

**Ksera ke Boulanger jadiwik** ~ *Le suicide du général Boulanger* (FR)

Koe tildera ke Ixelles awalkikxomo poke Bruxelles koe Belga, ebeltakirafe korikye va gorestafa skaltafa sugda nedir. Bat rilitaf bask gis va dierk rewan keve ozde ton zatca jadion bazesa va oviskuca, va perzuca num faxuca vrutar, is dere bata bagaltweboka kev suka is edji moe sid.

Kiren ayikye bilmase va intafa blira, ba 30-e ke lerdeaksat ke 1891, me tir rotapsan ezlopik, volse **[[Georges Boulanger|Boulanger]] jadiwik**, i vartaf «&nbsp;*Kakevda Jadiwik*&nbsp;»  yarteyes va Franca eke va sokasane al vanvilar ! Inafa laniganya isu gugafamuca al tuyatkad viele Clemenceau va inafa kobowerera wetce eldik va geja bak 1886 surimayar.

Deksaf caprik, Boulanger moe ebeltaf okol gilingoyur, ise va suesik gu teykaso barksevafo pitcaxo kopaasler, ise nope jowaregala kan acafa vanyera kev Bismarck va saneg pedrar. Inafa saneguca va taltevaf vedeyevikeem lidamu ronevaf is dere yon volnik ke sokasanefa vertuma tugaldar : i va gazarotievik is bonapartevik meviele baservoayas is fukorlas «&nbsp;*Boulangereva*&nbsp;» lizor kan orikaf levtrak. 

Zoben gan bat cunkaf dotanaks, Georges Boulanger koe tevoya utca gu krinanik zo libur. Ba 27-e ke taneaksat ke 1889 katecton gu tuvaras varos koe Paris xultur numen inaf nik van Élysée taneagadesikafa berma djuprogavlad. Kevsokara tir rotisa voxen jadiwik me goveraplekur.

Sokasaneevik ildunud ise va jonkafa retaca biud ise komalyerotad. Emokilik ke vedeyeva dum zugiaf stuvusik otcer aze ko Belga va int gelber.

To aytcunaf okilik tir inde *Yunkeyen Loplekuks ke Petit Journal* nedir. Savsaf stasik bruweamaf is tulukoptawemes ton disukera divulon titickafa va kota anduca al drasur. Tublafotaweyesa imwasona vas bazexa va levif sugawalk va naboxa ke Marguerite de Bonnemains murobad, i ke fertikya dositayasa ko divblira ke Bruxelles az mulufteyesa ba 16/07/1891. Sumplekun gan nigera, Boulanger jadiwik ko taka va int viltar.

Bata pestakevafa tenulera mu rekodusikya gilevcenkasa va ardial, va meka sanegafa vagrablera mu Boulanger nekitir. Izva wetce neruma va udutaf tazukoy ke Clemenceau savsaf nyapesik anton namitir : *«&nbsp;Batlize Boulanger dayker, i jadiwik awalkeyes dum bliyis, ton rikulik&nbsp;!»*

|style="vertical-align: top;"|

|}
Kuce kene Seine bost (trutca ke Pinchon)

**Kuce kene Seine bost** ~ *Les chardons en bord de Seine (Chardons en fleurs)* (FR)

**Kuce kene Seine bost** (&nbsp;francavon *Les chardons en bord de Seine (Chardons en fleurs)*&nbsp;) tir trutca lumkirafa gu 65 × 81 cm-, i puntalingeks keve stama skuyun gan Robert Antoine Pinchon francaf lingesik. Koe korikaf dotay re tigir (&nbsp;2018&nbsp;).

Bata trutca tir grabom dikis va watsa vas patectoy is taya, i vas tane gelukafe detce ke Pinchon.

## Dere rupec

## Stragela

|style="vertical-align: top;"|

|}
Kudjotya ke Hohle Fels

**Kudjotya ke Hohle Fels** tir kudjot, is rotis ayikyaf kaatoeks, ke Abdiizvugal evlon gu Jotaf Lekeraporugal.

## Pimtara
Kudjotya ke Hohle Fels (&nbsp;okon *Kudjotya ke Schelklingen*&nbsp;) tir kudjot kaatoes va ayikya. Bak lerdeaksat ke 2008 gan Nicholas Conard rawopik koe Hohle Fels arula tigisa poke Schelklingen vagee Germana zo divtawayar.

Inafa evla tir vas loon 35 000 tanda isen abdiizvugalafa araya kle tir Aurignac Sare. Banugale koe bata gola Neandertal, ayik taneakon kereles va xo, is witik tore artlanis ko istefa Europa koo krant ke Donau bost tozi Jotaf Lekeraporugal, doirubayad. Isen bata arula gan Neandertal ayik az witik arti mon 2000 tanda zo kereleyer.

Bata kosmara va evla ke tel losavsaf abdiizvugalaf balumaks num tela losavsafa volasa yambaxa gu konaka decitda ilplatir, exoneson da batman grot remi kotafe Aurignac Sare zo warzeyed.

Kudjama tir mon varafa : taltefa epita isu ma anton tid enjafa. Kota ikrakolma (&nbsp;moueem is penayeem is lanca&nbsp;) tir ebdeeyena kapbure arak ke alto, iskiren taka me krulder. Bana ina gan meistef maserk zo ikaplekukur. Inafa lamenuca tiaver da kudjot co rotir risu diskinu ton skunderi

Aldo ke kudjama tir vas 33.3 g- isen ontine tir vas 5.97 cm- isen mante vas 3.46 cm-. Ina kum wula ke melmakolafa talgava zo balumayar. Kudjot va zidaf glarpuks wale moueem is awoskotsa nedir. Milafa tcala keve ge ke kudjama dere tigid.

## Dere rupec
* Lekeraporugalafa kudjotya
* Kudjotya ke Willendorf
* Kudjotya ke Galgenberg

## Vuestexa

* **Nicholas J. Conard** : *A female figurine from the basal Aurignacian of Hohle Fels Cave in southwestern Germany.* In: *[[Nature]]*, Band 459, 2009, S. 248–252. (online, PDF)
* **Nicholas J. Conard, Stefanie Kölbl** : *Die Venus vom Hohle Fels.* Fundstücke 1 (Museumsheft 9), Urgeschichtliches Museum Blaubeuren, 2010. ISSN 1617-2655
* **Georg Hiller** is **Stefanie Kölbl** : *Welt-Kult-Ur-Sprung*, Jan Thorbecke Verlag, Ulm 2016, ISBN 978 3 7995 1168 1, Kapitel *Venus vom Hohle Fels*, S.&nbsp;38–39 (&nbsp;german- is engl-&nbsp;)
* **Martin Porr** : *The Hohle Fels 'Venus’: Some Remarks on Animals, Humans and Metaphorical Relationships in Early Upper Palaeolithic Art.* In: *Rock Art Research*, Band 27, Heft 2, 2010, S. 147–159 (banliz)


|style="vertical-align: top;"|
Kudjotya ke Kostyonki

**Kudjotya ke Kostyonki** tir kalkaf kudjot trasiyin koe Rossia. Evlon gu Jotaf Lekeraporugal (&nbsp;Gravette Sare,  21 000-23 000 AR tanda&nbsp;).

## Pimtara
Kum kalka is dem conyuta ke keraf ksevaks, is ontinafa gu 10.2 cm-, kudjotya ke Kostyonki bak 1983 koe debak evlon gu Gravette Sare ke Voronej gola vagetalte Rossia zo kosmayar. Tiyir empayana.

Taka tir xowamasa, ton nubeem keve walzaf jivot vox meem nutigis kake sivakaf moueem. Mak vwon ice ladaveem nugiwed. Taka tir gexatiskafa is anamkackafa, dem koton glarpuks obas va tronkayan usukot ok gom. 

Ton evodase is riaca, java ke kudjotya ke Kostyonki  gu lenteon is geeon yona refema zo nuyunkeyer.

## Evlara
Evlara va savsuca wali -21 000 is -23 000 AR tanda uldiner.

Debak ke Kostyonki va mon 150 ar kudjot al bilder.

## Ara kudjotya kosmayana koe Kostyonki

## Dere rupec
* Lekeraporugalafa kudjotya

## Vuestexa

* Hominidés internetxo

|style="vertical-align: top;"|
Kudjotya ke Laussel

**Kudjotya ke Laussel** ( okon *Kudjotya dem nola* ) tir lekeugalafa kudjotya evlon gu Gravette Sare ( moni 25 000 AR tanda ). Kev kalkafa elega seyton balumayar aze kan kerafa varka zo lingeyer. Va koredikya gisa koe ronefa nuba va xa torigina gu nola ke gartol vadjer. Koe tcilaxe ke Bordeaux ( Franca ) zo vider.

## Izvot
Kudjotya bak 1911 koe Laussel rawopaf debak ke Marquay dota koe Dordogne utca ( Franca ) zo kosmayar. Keve kalkafa elegapa koafizayana koe zolonafa bada valeve abrotcafa buta vamoe Beune krant poke Les Eyzies wida, zo trasiyir. Konakara kalkafa elega balumayana gu ayafa vola koe mil debak dere zo kosmayad.

Gaduca ke kosmara va kudjotya pu Lalanne kurmik ke Bordeaux zo yofter. Bantan skeus va rawopa is abdiizvugal, ta suxara va Laussel debak is vegungafa Cap-Blanc buta lizudedayar. Suxara bak 1908 tozuwed, kan yon lizukaf dodelik. Kudjotya dem nola gan Peyrille pomasik ke Lalanne zo kosmayar.

Bak 1911, konak skuks gretcayan azon zo kosmayad :
* wali bareaksat is balemeaksat, dodelik va elega yunkeyena gu nakila nedisa va toloy korobik trasid ;
* *Kudjotya dem nola* tozi santoleaksat zo koafizayar ;
* ayikyaf kaatoeks yoltan gu *Kudjotya dem lujoruyuna taka*, koe twa ke Peyrille pu Lalanne ba 11 ke santoleaksat zo murobayar ;
* bak toleaksat ke 1912, bocafa kudjotya yoltayana gu *Kudjotya ke Berlin*, pu tcilaxe ke Berlin gan Peyrille kafason zo doler. Mila ina bak Toleafa Tamavageja bal aorara ke alubeaksat ke 1945 va Berlin nuve di zo vilayar. Yon cupaks is tanoy afigasuteks anton lapted.

Kudjotya dem nola keve elegapa dem levak tigis koe vwa razdayasa va raba ke Gravette Sare zo balumayar. Yunkeyeni ki zo solgabeyer, maldeswatanon is gelbetenon. Voxen solgabera roton zo skuyur, me dotolmilon.

## Evlara

Kudjotya ke Laussel elimackon me zo rotevlayar voxe gu Gravette Sare nope martigafa is badafa drunara zo yofter.
Nume evlon gu mon 25 AR decitda co tiyir.

## Pimtara

Kre gijafa ( 54 cm- x 36 ) gu dzeta gelbetenon zo griiksantuyur.

Kudjotya lentuon zo kaatoeyer. Va nola ke gartol koe ronefa nuba gir. Bata nola sedme lanyona remgrupera co rotir nola vas aultovera. 13 big keve bata nola tigiyid, rosugdalasa va taelafa doca oku puzefa.

Inafa taltefa nuba tir aykayana keve jivot, robazesa da ina nazber. Coba nutisa usuk moe taltefa epita luber.

Milinde icde kota lekeugalafa kudjotya, va konaka volasa agvava dere rowit, i va konaki ki slikeke volayani dum dalkava is kafkeem is moueem is penayeem is lanca, solve ara dum nugeem is gexata askarasa van nola me tigid.

## Dere rupec
* Lekeraporugalafa kudjotya

## Vuestexa


* Lalanne, J.-G., 1911,  « *Découverte d'un bas-relief à représentation humaine dans les fouilles de Laussel* », L'Anthropologie, t. 22, p. 257–260.
* Lalanne, J.-G. et Jean Bouyssonie, 1941-46, « *Le gisement paléolithique de Laussel. Fouilles du Dr Lalanne* », L'Anthropologie, t. 50, p. 1–163.
* Roussot, A., 2000, « *La Vénus à la corne et Laussel* », Éditions Sud-Ouest, 32 p.

|style="vertical-align: top;"|
Kudjotya ke Lespugue

**Kudjotya ke Lespugue** tir wulaf kudjot is tan losposaf ayikyaf kaatoeks ke Abdiizvugal, evlon gu Jotaf Lekeraporugal.

## Rawopafa orka
Ba 09/08/1922 gan René de Saint-Périer koe Rideaux arula tisa betsava koe Save krantoza koe Lespugue dota, zo kosmayar. Joxara ten zo tenuyur viele bocafa trera va kudjot ve koafizayar voxe dere kidapayar. Voldum aryon gundaf skuks, bat in kou elimafa rawopafa orka zo kosmayar : raporafa is niskafa raba ke inafa tigira tir ke Gravette Sare ( luzikasiki ke Noailles, kuboykirafa zmintotsa, tugasitasiki, niskadaf mard ). Istife Gravette Sare ke Noailles tir evlon gu -26 000 AR tanda. 

## Pimtara
Kudjot tir kum melmakolafa wula.  Arbeyen ba kosmara, inaf lum radimi dimjoara tid ontine vas 147 mm- is mante vas 60 mm- is pwerte vas 36 mm-. 

Jadif tazuk va martigafa lova tudenayana gan André Leroi-Gourhan vadjer : moueem is jivot is kafkeem koe ivamu tigid lize anameon riguba va taka is nimateem kodoplekur. Dotolmilafa lova zo tarkayar.

Taka tir pinafa is atokorafa, a altofa pinta. Tir dem gretcayana conya loleon vakenefa remtrakuna wetce volara va usuk. Moueem is penayeem tid granapaf is riwe pozkoraf. Kot nimat tir trelaf is tenaf gu remgudayan nuga.

Keve radimak, enk dem vakenefa abrotcafa umica male zidafa conya leve penayeem tozuwer. Bata kira va jontika remtrakura al mukad, tulon vuestesa va vage, i va taciinda.

## Dere rupec
* Lekeraporugalafa kudjotya
* Kudjotya ke Willendorf
* Kudjotya ke Brassempouy
* Kudjotya ke Savignano

## Vuestexa


* H. Delporte, *L’image de la femme dans l’art préhistorique*, Éd. Picard, 1993 (ISBN 2-7084-0440-7).
* C. Cohen, *La femme des origines - images de la femme dans la Préhistoire occidentale*, Belin, Herscher, 2003 (ISBN 2-7335-0336-7).
* N. Rouquerol, *La vénus de Lespugue révélée*, Ed. Locus solus, 2018 (ISBN 978-2-36833-210-8)


|style="vertical-align: top;"|
Kudjotya ke Moravany

**Kudjotya ke Moravany** tir lekeugalafa kudjotya evlon gu Gravette Sare (&nbsp;moni 23 000 AR tanda&nbsp;). Koe debak koe Moravany nad Váhom ke Slovenska zo kosmayar.

## Pimtara
Bata kudjama ontinafa gu 7.5 cm- kum wula ke melmakolafa talgava zo balumayar aze tuseriaweyer. Va ranyesa lebafa ayikya kaatoer. Taka is titak ke nimateem tid enja, is dere meem. Moueem tid walzaf, kafkeem mantaf is jivot walziaf. Vurko dikuon krulder, is dere ikra.

## Evlara
Rawopafa orka ke kudjot tir megrupena. In gu uldinera vas mon 23000 AR tanda  zo evlar. Inafa rawopafa rekola tir Gravette Sare.
Inafo kosmaxo tir Podkovica debak, koe Moravany nad Váhom dota ke Slovenska. Bata va jontiki rawopafi vruni ke Jotaf Lekeraporugal al modafur.

## Izvot ke kosmara
Bak 1959, Juraj Bárta rawopik va twa ke 15 saneaksat ke 1958 ozwar lize Lothar Zotz ar rawopik konekviele joxayas va debak ke Moravany nad Váhom, va kudjot urlickeyen bak Toleafa Tamavageja divrozar.  Etrakayason va gariuca ke kudjama, Lothar Zotz va kosmaks me pulviyir aze pu Henri Breuil ko Paris soe di stakseyer, i pu aptacik va abdiizvugalafa yamba. Bantan di malyedayar da ina tickiyir lekeraporugalafa.

Bak 1967, opafa vayara skuna gan Florian Heller ceskaf bliopik isu guazasulemopik va gariuca ke muka zolter, larde wula zo ilbodeyer abdida tuseriaweyer. Diretandon, bata vayara is twa ke Lothar Zotz icde kudjot zo tusanegayad. 

## Dere rupec
* Lekeraporugalafa kudjotya
* (en) : The Moravany Venus : valdigan teliz ektudas va kudjotya

## Vuestexa

|style="vertical-align: top;"|
Kudjotya ke Renancourt

**Kudjotya ke Renancourt** tir afoltaf kudjot. Evlon gu Jotaf Lekeraporugal (&nbsp;Gravette Sare,  22 000-29 000 AR tanda&nbsp;).

## Kosmara
Zuvdama dem kalkeki bak pereaksat ke 2014 moe joxana pradja tigisa koe Renancourt revava vagetalte Amiens valente Franca zo kosmayar.

Bak Lekeraporugal debak ke Renancourt tiyir tcabanesikafo pemaxo. Amidafa muka zo jovleyed :
* fruktifa muka : tcabanesa mimadjootsa is wed is fasiasiki ;
* niska is niskaki ke malestuyun okol ;
* ingaxaki : remruyuni afoltafi anamkuri.

Kan mon tol-sanoy kalkaf stogoyeks, rawopik va ayikyaf kudjot dimvilayad, i va lekeraporugalafa kudjotya ontinafa gu 12 cm-. Ina tite 4 m- leve welma ke noeltaf sid. Tapafa dura va inafa stogoyewera nekiyid nume pebuckud.

## Abdiizvugalafa kudjotya
Arti dimvilara, kudjot va sivakikya (&nbsp;bro loa abdiizvugalafa kudjotya&nbsp;) kaatoer. Gamiaf moueem keve jivot kaluber. Penayeem tir walzapaf dum radimon impan. Tir pwertapaf is mantaf.

Bro jontika kudjotya, kudjot va katcalapaf ikraf pilkovoyeem dir solve beweem is gexata anton tid lordeks. Sedme abdiizvopik, «&nbsp;Bat kudjotam va lecafa muxara va ayikya is va pilkovon nazbukuca&nbsp;».

Kudjot me tir varaf : tanoyi ki ke ronef titak me tir. Katrasiyin ton 18 ki, kudjot nope tapara rotir biwe roidaweyer.

## Elimafa evlara
Evlasa nuva kan 14-e beba va elimara va sare noveyer viele bata re sposafa Kudjotya ke Renancourt zo balumayar. Gemelt teni araya ke Gravette Sare wali -29 000 AR isu -21 000 tir, uldineson evlackon gu -23 000. Banugale banlize, to Homo Sapiens ayik va bata kudjotya is fruktiki gririlayar.

## Kosmara tawavopon meordafa
Sedme abdiizvopik, kosmara tir cugunayakafa kiren kudjot tir tela taneafa kudjotya trasiyina valente Franca. Mon 244 kudjotya batvieli zo otulayad, i kudjotya nelkon trasiyina vagetalte Franca (&nbsp;Aquitaine gola isu Périgord&nbsp;) ok koe Ostera ok Germana ok Sibiria. Weti 23 000 tanda, bak tapaf firday, Picardie gola leve nolda tigiyir, sedme sazopik va abdiizvugal.

Sedme kosmayas abdiizvopik, tcabanesik ke Lekeraporugal va zixama ke tukiewotawesa lidawicka ape impavantayad nume di lentlaniyid. Bat tcabanesik gilillaniyid ise lanipiyid. Fruktiki trasiyini moe joxana pradja ke Vatalteka isu ingaxa nedid da va 200 ik 300 km- gilexuleyed.

## Dere rupec
* Lekeraporugalafa kudjotya

## Vuestexa

* Hominidés internetxo

|style="vertical-align: top;"|
Kudjotya ke Dolní Věstonice

** Kudjotya ke Dolní Věstonice** (&nbsp;ceskavon *Věstonická Venuše*&nbsp;) tir lekeraporugalafa kudjotya kaataoesa va ayikya evlon gu 25 000 ik 29 000 AR tanda (&nbsp;Gravette Sare&nbsp;).

## Kosmara
Bata kudjama tolkion empanafa koe guboyafa bada koe Dolní Věstonice rawopaf debak koe Morava ke Ceska ba 13/07/1925 zo kosmayar.

## Pimtara
Bat kudjot, do konakar pokeon trasiyin, tir tel losavsaf grupecken trocadayaf kudjot . Tir ontinaf gu 11.1 cm- is cugon mantaf gu 4.3 cm-. Tir kum kuritca burmeyena kan idulam.

Koe tcilaxe ke Brno taneon zo videyer voxe dene Vedeyafa Tcila ke Praha re tigir.

Bak 2004, witafa dimjoasa afigasutera kan vusiko is ewavaf talpey va geltafa koinga ke perdaf ik sanalubdaf rumeik razdayar .

## Dere rupel
* jadif teliz
* ''Jihomoravske venuse'' - South Moravian Venuses - video ( 2010 )
* Afigasuteks va Kudjotya is konakara lekeraporugalafa kudjama

## Vuestexa

|style="vertical-align: top;"|
Kudjotya ke Galgenberg

**Kudjotya ke Galgenberg** tir kudjama kum kusaf fruktul, ontinafa gu 7.2 cm- is aldofa gu 10 g-.

Evlara kan 14-e beba va klaa vas 30 000 AR tanda gotur nume jupar da ina gu ont Aurignac Sare Sare ont Gravette Sare Sare di zo yofter. Abdi kosmara va Kudjotya ke Hohle Fels, tiyir to tela losavsafa grupena kudjotya.

Bat kudjot ba 23 lerdeaksat ke 1988 zo trasiyir, xuton gu kojoxara va tcabanesikafa buta datcon ice Galgenberg mefta koe Stratzing dota poke Krems widava ke Ostera.

Ge ke kudjot tir azekafe isen wanca va tela ke stutesikya nutiaver. Batdume, vuesteson va Fanny Elssler gu « Fanny stutesya ke Galgenberg » dere zo dayoltar. Voldum aryona kudjotya lonoeltafa ke gola (&nbsp;ke Willendorf, is ke Dolní Věstonice&nbsp;), tir loon gedelafa voxen inafa gadikyuca tir denansafa. Lantan va ina gu tcabanesik dem stalce moe epita dace pimtad.

Kudjot ape lizukon zo epuyur kiren ug sotir lizukxantaf. Koe tcilaxe ke Wien zo divaykar isen ksudaks koe Stratzing tigir.

## Dere rupec
* Lekeraporugalafa kudjotya

## Vuestexa


* *Das neolithische Fundmaterial von St.Pölten/Galgenleithen*, Mitteilungen der Anthropologischen Gesellschaft in Wien, Wien 108.1978, 50ff. ISSN 0373-5656
* *Zur altsteinzeitlichen Besiedlungsgeschichte des Galgenberges von Stratzing/Krems - Rehberg*, Archäologie Österreichs. Mitteilungen der Österreichischen Gesellschaft für Ur- und Frühgeschichte. Bd 18. Wien 4.1993,1,10 ff. ISSN 1018-1857
* Bednarik, Robert (1989), *The Galgenberg figurine from Krems, Austria*. Rock Art Research. 6. 118-25
* Christine Neugebauer-Maresch, *Le Paléolithique en Autriche*, Ed. Jérôme Millon, 1999. ISBN 2-84137-088-7


|style="vertical-align: top;"|
Kudjotya ke Savignano

**Kudjotya ke Savignano** tir *steatite* nibaluindaf kudjot trasiyin koe Italia. Evlon gu Jotaf Lekeraporugal (&nbsp;Gravette Sare,  22 000 ik 29 000 AR tanda&nbsp;).

## Kosmara
Kudjotya ke Savignanon bak 1925 zo kosmayar, katceton gu vegedusa kobara poke Savignano sul Panaro wida, koe Modene winka ke Italia.

Kudjotya arte 1 m- koe sid tigiyir, koe buxaki, voxen meka dofa ra ronovevlayar. Inafa klaa zo atatcepeyer. Lantan va gelkeraporugalaca tiaveyed voxen martigafa dolunera gu aryona grupena kudjotya va losavsafa klaa ke Jotaf Lekeraporugal di tentuyur. Tire, bata kudjama va jontika milaca tove kudjotya ke Gravette Sare (&nbsp;moni 29 000 ik 22 000 AR tanda&nbsp;) nedir. Ostik zavzaks ke raporafa raba ke Gravette Sare koe gole dere zo trasiyid.

## Pimtara
Bata kudjama tir tan logijaf lekeraporugalaf balumaks ke bat ord larde tir ontinafa gu 22.5 cm- is mantafa gu 5 cm- is vafa gu 6.5 cm-, ise va aldo vas 586.5 g- dir. Vexa vas lentafa dotolmiluca zo tarkar. 

Inafa welma kotron zo nirayar ise va poldeks konaklize nedir. Ticefa otsa tir tazukafa gu abrotcafa relida divrozasa va dulkotesikafa eresta. Abrotcafa xufa stona vwon ice tec lesay tigir. Java lyon ice mila bergiskafa relida tigir. Meem tir lordeyen ise va moupueem nuvaltogir. Jivot tir pinaf vox walzaf, isen welzeem dere, isen penayeem wexayer. Titefa ekwa dere tir uulafa. Nope man tazuk is konak big, trakut da kudjot rotir gitiyir kougayan koe sid.

## Dere rupec
* Lekeraporugalafa kudjotya

## Vuestexa


* H. Delporte, *L’image de la femme dans l’art préhistorique*, Éd. Picard (1993) ISBN 2-7084-0440-7


|style="vertical-align: top;"|